**Ministru kabineta noteikumu projekta „Grozījumi Ministru kabineta 2011.gada 6.septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 1.janvārī ir uzsākta tehniskās palīdzības (turpmāk - TP) 2. kārtas aktivitāšu īstenošana.  Analizējot TP projektu finansējuma apguvi, Finanšu ministrija kā vadošā iestāde 2015.gada 12.maijā aicināja visus TP finansējuma saņēmējus apzināt pieejamo TP projekta finansējumu kopumā un izvērtēt sava TP projekta ietvaros iespējamos atlikumus, kas netiks apgūti līdz 2015.gada 31.decembrim, tādejādi nodrošinot projekta ietvaros pieejamā finansējuma pilnīgu apgūšanu, t.sk., iespēju pārdalīt atbrīvojošos finansējumu būtiski nepieciešamiem pasākumiem. Analizējot saņemto informāciju, tika konstatēts brīvais finansējums (atlikumi) vairākos TP projektos, ko ir iespējams pārdalīt citiem TP finansējuma saņēmējiem.  Vairākiem TP projektiem pieejamais finansējums ir nepietiekams projekta pabeigšanai līdz 2015.gada 31.decembrim, tāpēc, lai nodrošinātu uzsākto projektu pēctecīgu ieviešanu un to mērķu sasniegšanu, ir savlaicīgi jāveic TP līdzekļu pārdale no iepriekš minētā iespējamā finansējuma atlikuma citos TP projektos, ņemot vērā, ka projektu īstenošana ilgst līdz 2015. gada 31. decembrim.  Ņemot vērā, ka Ministru kabineta 2011.gada 6.septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” **(**turpmāk – MK noteikumi Nr. 694) ir noteikts katra TP finansējuma saņēmēja maksimāli pieejamais finansējums, tā pārdalei citiem finansējuma saņēmējiem ir nepieciešami grozījumi MK noteikumos Nr. 694.  Tiesiskā regulējuma mērķis ir nodrošināt efektīvu Eiropas Savienības struktūrfondu un Kohēzijas fonda (turpmāk – Eiropas Savienības fondi) TP aktivitāšu īstenošanu laika posmā no 2012.gada 1.janvāra līdz 2015.gada 31.decembrim. Ministru kabineta noteikumu projekts paredz:   1. precizēt MK noteikumu Nr.694 8. punktu attiecībā uz TP 2.kārtai pieejamo finansējuma rezervi laika posmam no 2012.gada 1.janvāra līdz 2015.gada 31.decembrim, tādējādi saglabājot TP finansējuma saņēmējiem iespēju nepieciešamības gadījumā pretendēt uz rezerves pārdali arī nākotnē, kā prioritāti nosakot TP finansējuma saņēmēja iesaisti Eiropas Savienības fondu 2014. – 2020.gada plānošanas perioda investīciju plānu sagatavošanā un ieviešanas uzsākšanā; 2. precizēt TP aktivitāšu izdevumu deklarēšanas proporciju (MK noteikumu Nr.694 1.pielikums) un maksimāli pieejamo finansējuma apmēru projektu iesniegumu atlases 2.kārtai (MK noteikumu Nr.694 2. pielikums). |
| 3. | Projekta izstrādē iesaistītās institūcijas | Finanšu ministrija, Labklājības ministrija, Iepirkumu uzraudzības birojs, Izglītības un zinātnes ministrija, Vides aizsardzības un reģionālās attīstības ministrija, Satiksmes ministrija, Ekonomikas ministrija, Valsts reģionālās attīstības aģentūra, Kultūras ministrija, Sabiedrības integrācijas fonds un Centrālā finanšu un līgumu aģentūra (turpmāk – CFLA). |
| 4. | Cita informācija | Izstrādājot MK noteikumu Nr.694 grozījumu projektu, no TP finansējuma saņēmējiem tika saņemti priekšlikumi TP finansējuma palielināšanai galvenokārt atlīdzībai un un citām funkcijām saistībā ar ES fondu uzraudzību un administrēšanu. Lai nodrošinātu vienlīdzīgu un pamatotu pieeju finansējuma rezerves pārdalē starp TP finansējuma saņēmējiem, tika analizēti un izvērtēti visi aspekti un argumenti (t.sk. apkopoti un veikti aritmētiski aprēķini).  Lemjot par papildu finansējuma nepieciešamību, tika analizēta informācija šādos aspektos:   1. TP līdzekļu apguves rādītāji projektu līmenī (2015.gada 1. cet.); 2. valsts budžeta plāna izpilde (2015.gada 1. cet.); 3. institūcijas administrēto Eiropas Savienības fondu līdzekļu apjoms (ar un bez pieejamām virssaistībām) uz 1 darbinieku; 4. iespējas veikt izdevumu optimizēšanu konkrētos TP projektos, īpaši attiecībā uz apmācību, publicitātes, izvērtēšanas, pētījumu un metodiku izstrādes ārpakalpojumos u.c. izmaksām; 5. atlīdzības palielinājuma pamatojums TP projektā un citi aspekti.   **Papildu finansējuma pārdale attiecībā uz atlīdzību atbalstīta, uzsverot, ka katras iestādes  vadītāja kompetencē ir lemt par  visefektīvāko funkciju nodrošināšanas modeli** (ekspertu piesaiste,  ārpakalpojums vai papildu amata vietas) atlīdzībai pieejamā finansējuma apjoma ietvaros.  Pamatojoties uz informācijas analīzi, kā arī izvērtējot iesniegto argumentāciju, papildu finansējums piešķirts sadarbības iestādei - CFLA un Valsts reģionālās attīstības aģentūrai:   1. **Centrālajai finanšu un līgumu aģentūrai** piešķirts papildu finansējums 97 000 EUR apmērā, lai nodrošinātu visas CFLA funkcijas saistībā ar ES fondu uzraudzību un administrēšanu, kā arī atlīdzības nodrošināšanai 2015.gada decembrī (atlīdzības izdevumi ES fondu finansētajiem darbiniekiem, telpu nomas un apsaimniekošanas izdevumi, kancelejas preču izdevumi, transporta pakalpojumu izdevumi u.c.). 2. **Valsts reģionālās attīstības aģentūrai (VRAA)** piešķirts papildu finansējums 45 714 EUR saskaņā ar 2014.gada 16.decembra Ministru kabineta noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” (turpmāk – Noteikumi Nr.784) 30.punktu kā informācijas sistēmu savietotāja pārzinim ir jāsniedz noteikumos minēto informāciju sadarbības iestādei. Saskaņā ar Noteikumu Nr.784 anotācijas 6. un 7.sadaļā minēto daļu no 2015.gadā nepieciešamajām izmaksām funkcijas nodrošināšanai (45 714 EUR atlīdzībai un darba vietu uzturēšanai divām amata vietām) paredzēts segt no VRAA projekta “Tehniskā palīdzība Valsts reģionālās attīstības aģentūras Eiropas Savienības fondu aktivitāšu administrēšanai (2. kārta)” (projekta Nr. VSID/TP/CFLA/11/10/013) (turpmāk – TP projekts) iepriekš nodrošinot, ka VRAA TP projektā tiek veikti atbilstoši grozījumi.   Papildu finansējums piešķirts arī nozaru ministrijām:   1. **Labklājības ministrijai** (LM) piešķirts papildu finansējums 183 850 EUR:   - 40 000 EUR, lai nodrošinātu Eiropas Sociālā fonda atbalsta un īpašā piešķīruma Jauniešu nodarbinātības iniciatīvai, tostarp garantijas jauniešiem shēmas īstenošanai, investīciju lietderības, efektivitātes un ietekmes izvērtējuma veikšanu.  - 143 850 EUR, lai nodrošinātu LM kā atbildīgās iestādes funkciju izpildē iesaistīto darbinieku atlīdzības nodrošināšanu līdz 2015.gada 31.decembrim.  2. **Finanšu ministrijai** (turpmāk ─ FM) kā Eiropas Savienības fondu vadošajai iestādei (ES fondu aktivitāšu administrēšana) piešķirts papildu finansējums 807 130 EUR apmērā atlīdzības nodrošināšnai 79 projektā iesaistītajiem darbiniekiem, t.sk., komunikāciju pasākumu īstenošanai laika periodam līdz 31.12.2015, kā arī komunālo pakalpojumu apmaksai, kas projektā tiek aprēķinātas proporcionāli darbinieku skaitam. Papildus līdzekļi atlīdzībai ir nepieciešami, jo sākotnēji tika plānots, ka no 2015.gada sākuma sāksies 2014.-2020. gada plānošanas perioda TP Finanšu ministrijas projekts, atbilstoši kurā sāks strādāt daļa no šī projekta darbiniekiem, taču pašlaik šī projekta uzsākšana kavējas un atlīdzība visiem darbiniekiem ir jānodrošina no esošā TP projekta, tādejādi nodrošinot esošo cilvēkresursu efektīvu izmantošanu ES fondu funkciju nodrošināšnai.  Ņemot vērā TP finansējuma saņēmēju sniegto informāciju par brīvo finansējumu, pēc veiktās analīzes un papildu finansējuma sadales palielināta MK noteikumu Nr. 694. 8. punktā pieejamā finansējuma rezerve un noteikta 1 232 987 EUR apmērā, ko atbilstoši MK noteikumu Nr. 694 11.punktā noteiktajam finansējuma saņēmējs var pieprasīt, un pēc TP finansējuma saņēmēja priekšlikumu saņemšanas projekta maksimāli pieejamā finansējuma palielināšanai no TP finansējuma rezerves vadošā iestāde kopā ar sadarbības iestādi izvērtēs priekšlikumā sniegto pamatojumu un pieņems lēmumu par maksimālā TP finansējuma apjoma palielināšanu, lai finansējuma saņēmējs varētu iesniegt sadarbības iestādē atbilstošus projekta grozījumus.  Finansējuma rezerve tika palielināta, ņemot vērā Finanšu ministrijas kā Revīzijas iestādes, Iepirkumu uzraudzības biroja, Vides aizsardzības un reģionālās attīstības ministrijas, Ekonomikas ministrijas, Sabiedrības integrācijas fonda, Izglītības un zinātnes ministrijas, Kultūras ministrijas un Satiksmes ministrijas sniegto informāciju par brīvo finansējumu, ko iespējams pārdalīt citiem TP finansējuma saņēmējiem vai pārdalīt uz finansējuma rezervi. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz MK noteikumu Nr. 694 14.1.1.,14.1.2., 14.1.3, 14.1.4., 14.1.5, 14.1.6., 14.1.9., 14.1.13., 14.1.15., 14.3.6. un 14.3.9. apakšpunktā minētajām institūcijām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nepieciešami līguma grozījumi par Finanšu ministrijas, Iepirkumu uzraudzības biroja, Labklājības ministrijas, Izglītības un zinātnes ministrijas, Ekonomikas ministrijas, Vides aizsardzības un reģionālās attīstības ministrijas, Centrālās finanšu un līgumu aģentūras, Kultūras ministrijas, Valsts reģionālās attīstības aģentūras, Sabiedrības integrācijas fonda un Satiksmes ministrijas tehniskās palīdzības projektu īstenošanu. Visi līgumi ir noslēgti ar CFLA. |

**Anotācijas III, IV, V sadaļa – projekts šo jomu neskar**

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka grozījumi MK noteikumos Nr. 694 saistīti ar finansējuma pārdali starp TP finansējuma saņēmējiem, sabiedrības līdzdalība projekta izstrādē nav plānota. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iepirkumu uzraudzības birojs, Labklājības ministrija, Ekonomikas ministrija, Izglītības un zinātnes ministrija, Vides aizsardzības un reģionālās attīstības ministrija, Centrālā finanšu un līgumu aģentūra, Sabirdrības integrācijas fonds, Valsts reģionālās attīstības aģentūra, Kultūras ministrija un Satiksmes ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Finanšu ministrs J.Reirs

20.08.2015 13:20

1 481

E.Zandbergs

Tālr.: 67095532

Edgars.Zandbergs@fm.gov.lv